b'\n_START_ARTICLE_\nBeretta 8000\n_START_SECTION_\nZgodovina\n_START_PARAGRAPH_\nPi\xc5\xa1tola je prva kompaktna pi\xc5\xa1tola tega proizvajalca. Nastala je leta 1994 zaradi potrebe policijskih enot po majhnem oro\xc5\xbeju za prikrito no\xc5\xa1enje z veliko kapaciteto nabojnika. Najprej je bila izdelana za naboj .40 Smith & Wesson (kasneje poimenovana Beretta 8040), kasneje pa \xc5\xa1e za naboje 9x19, .45 ACP in .357 SIG. Pi\xc5\xa1tola je v rabi v policijah mnogih dr\xc5\xbeav, med drugim tudi v Sloveniji, kjer so z njo oboro\xc5\xbeeni pripadniki kriminalisti\xc4\x8dne policije.\n_START_SECTION_\nOpis\n_START_PARAGRAPH_\nPi\xc5\xa1tola je v celoti izdelana iz visoko kvalitetnega jekla in opremljena s plasti\xc4\x8dnimi oblogami ro\xc4\x8daja. Deluje na zanimivem in dokaj redkem principu zapiranja zaklepa, ki poteka z rotacijo cevi. Ta se pri povratnem sunku zasuka ze nekaj stopinj in se ustavi na polovici povratnega hoda zaklepi\xc5\xa1\xc4\x8da. Na tem delu se lo\xc4\x8di od zaklepi\xc5\xa1\xc4\x8da, ki samo nadaljuje pot nazaj. Izdelana je v izvedbi s klasi\xc4\x8dno varovalko kladivca in v izvedbi z decockerjem, torej vzvodu za varno spu\xc5\xa1\xc4\x8danje kladivca, ki je lahko klasi\xc4\x8den ali odrezan. Pi\xc5\xa1tola je izdelana samo v izvedbi z dvojnim delovanjem pro\xc5\xbeilca, kar pomeni da je potrebno za prvi strel kladivce vedno napeti in ga sprostiti, kar delno zmanj\xc5\xa1a natan\xc4\x8dnost prvega strela. Za natan\xc4\x8dnost pa poskrbita klasi\xc4\x8dna prednji in zadnji merek.'